**JYVÄSKYLÄN TANSSI-JA NAISVOIMISTELUSEURA RY**

**TOIMINTAKERTOMUS VUODELTA 2021**

**YLEISTÄ**  Vuosi 2021 oli seuramme 95:s toimintavuosi.

Vuoden aikana seuran tunnit keskittyivät lasten toimintaan.

**HALLITUS**

Hallitus kokoontui vuoden aikana 9 kertaa.

Mira Autio puheenjohtaja 9 kertaa

Luukkonen Milja varapuheenjohtaja 9 kertaa

Mäki-Valkama Joanna sihteeri 9 kertaa

Laitinen Enni jäsen 9 kertaa

Sahindal Anna-Leena jäsen 3 kertaa

Maija Lehtoranta jäsen 3 kertaa

Eija Hämäläinen jäsen 2 kertaa

Hallitus piti koronatilanteesta johtuen kokouksensa pääasiassa Teams-etäkokouksina. Hallituksella oli kokousten lisäksi pienempiä kokouksia ja neuvotteluja sähköpostitse ja whatssappilla sekä ohjaajilla yhteydenpitoja oman Facebook – ryhmänsä kanssa.

Syyskauden alkaessa elokuussa ohjaajat kutsuttiin yhteiseen kokoukseen johtokunnan kanssa. Lisäksi lokakuussa pidettiin toinen tapaaminen missä olivat paikalla hallitus ja ohjaajat.

Jäsenkirjurina toimi Laura Nuutinen Keski-Suomen Liikunnalta.

Toiminnantarkastajana toimi Hanna Jäntti ja varalla Anja Hämäläinen.

**JÄSENISTÖ**

Nuoria alle 15 vuotiaita (jäsenmaksun maksaneita) 290

Hallituksen jäseniä 5

Vapaajäseniä (ei maksaneita) 5

Yhteensä 300

**JYVÄSKYLÄN TANSSI-JA NAISVOIMISTELUSEURA RY:N VUOSIKOKOUS**

Vuosikokous pidettiin 24.3.2021 Keski-Suomen Liikunnan toimistolla.

Osallistujat:

Anna-Leena Sahindal

Joanna Mäki-Valkama

Maija Lehtoranta

Eija Hämäläinen

Mira Autio

Milja Luukkonen

Kokouksen puheenjohtajana toimi Anna-Leena Sahindal . Kokouksessa hyväksyttiin toimintakertomus vuodelta 2020 ja vahvistettiin vuoden 2020 tilinpäätös. Hallitukselle myönnettiin vastuuvapaus. Lisäksi hyväksyttiin toimintasuunnitelma ja talousarvio vuodelle 2021.

JTNV ry puheenjohtajaksi valittiin Mira Autio. Anna-Leena Sahindal jatkaa seurassa jäsenenä.

**RYHMÄTOIMINTA**

JTNV tarjosi tanssi- ja voimisteluliikuntaa lapsille ja nuorille sekä lapsiperheille. Toiminnan painopisteenä oli erityisesti liikuntaharrastusten saavutettavuus lapsille ja nuorille.

Tunteja järjestettiin eri puolilla kaupunkia pääasiassa koulujen liikuntasaleilla. Kaikki tunnit noudattavat peruskaavaa alkulämmittely, taito-osuus ja loppuvenytykset/rentoutus.

**Ryhmien tuntikuvaukset:**

**Satubaletti**

Satubaletissa tutustutaan baletin perusteisiin sadun keinoin, sekä tehdään luovia harjoituksia lapsen omaa mielikuvitusta ja musiikkia apuna käyttäen. Tunneilla kehitetään lapsen motoriikkaa sekä rytmin kuuntelemista. Lapsi oppii myös toimimaan ryhmässä ilman vanhempia. Satubaletissa musiikkina käytetään baletille tyypillistä klassista musiikkia sekä lasten musiikkia. Satubaletti sopii kaikille baletista kiinnostuneille.

**Baletti**

Baletissa opetellaan baletin alkeita ja tutustutaan balettiin taiteenlajina. Baletin tekniikka luo hyvän pohjan mille tahansa liikuntaharrastukselle, sillä se kehittää kokonaisvaltaisesti tasapainoa, koordinaatiota, liikkuvuutta ja luovuutta. Lisäksi balettiin pohjautuu monen muun lajin perustekniikka. Balettiin ovat tervetulleita sekä pojat että tytöt.

**Luova tanssi**

Luovassa tanssissa pääpainona on oppia käyttämään kehoa luovasti ja ilmaisemaan itseään tanssin keinoin. Tunneilla tutustutaan eri tanssilajeihin, kehitetään rytmiikkaa ja koordinaatiota, sekä harjoitellaan tapoja tuottaa erilaista liikettä kehon eri osilla. Tunneilla tehdään erilaisia tanssisarjoja ja tutustutaan perustekniikkaharjoituksiin (esim. hypyt, pyörähdykset). Tuntien sisällöt vaihtelevat ryhmän toiveiden ja ohjaajan mukaan. Tanssitunneille ovat tervetulleita sekä pojat että tytöt.

**Katutanssi**

Katutanssi on nuorisokulttuurista ja -musiikista kumpuava vauhdikas ja rento tanssityyli, joka sekoittaa eri tanssilajeja mm. hiphoppia, housea, lockingia, breakdancea, old schoolia ja new styleä. Tanssitunneille ovat tervetulleita sekä pojat että tytöt. Tunnin sisältöjä muokataan ryhmän tason ja kiinnostuksenkohteiden mukaan.

**Cheertanssi**

Cheertanssi on cheerleadingin tanssillisempi muoto. Koreografiat ovat vauhdikkaita, urheilullisia ja energisiä, ja ne koostuvat spagaateista, hypyistä, jalanheitoista, pirueteista ja erilaisista askelsarjoista. Seurassamme cheertanssiin pääsee tutustumaan turvallisesti ja harrastuspainotteisesti ilman kilpailupaineita.

**Luova liike/Akrobatia**

Luova liike/Akrobatiatunneilla keskitytään esittävään ja ilmaisulliseen liikkeeseen sekä harjoitellaan akrobatian perusteita. Tunnin sisältöjä muokataan ryhmän tason ja kiinnostuksenkohteiden mukaan.

**Hiphop/Fusion**

Hiphop fusion -tunnilla tutustutaan katutanssin eri tyyleihin, mm. commercial, lyrical hiphop, dancehall, house dance, hiphop old school jne. Tällä tunnilla tanssimme kengät jalassa, ellei erikseen muuta mainita. Fusion -tunnille ovat tervetulleita sekä pojat että tytöt 14 vuotiaasta ylöspäin.

**Improvisaatio/kehonhuolto**

Improvisaatio/kehonhuoltotunnilla hyödynnetään hiphopin ja nykytanssin liikekieltä erilaisissa luovan liikkeen ja improvisaation harjoituksissa sekä kropan avaamisessa. Lihaskunto on osa tuntia. Tunneille tullaan rennot vaatteet päällä, kenkiä ei tarvita.

**Soveltava tanssi**

Soveltavassa tanssissa tutustutaan eri tanssilajien kautta omaan kehoon ja itseilmaisuun musiikin ja liikkeen kautta. Sisältö on suunniteltu vahvistamaan motorisia taitoja, kehon hallintaa ja vuorovaikutustaitoja. Ryhmä on suunnattu lapsille, joilla on lievää kehitysviivästymää tai motorisia haasteita. Tuntien sisältöä muokataan ryhmän tason ja kiinnostuksen kohteiden mukaan.

**Tempputaiturit**

Tempputaituriryhmissä pääpainona on erilaisten liikunnallisten taitojen harjoittelu, sekä lapsen motoristen perustaitojen kokonaisvaltainen kehittäminen. Tunneilla leikitään, voimistellaan, temppuillaan temppuradoilla, opetellaan käyttämään erilaisia välineitä sekä tutustutaan eri sisäliikuntalajeihin. Lapsi oppii myös toimimaan ryhmässä ilman vanhempia. Tempputaiturit sopii sekä tytöille että pojille.

**Supersankarit**

Supersankariryhmissä inspiroidutaan supersankareista ja supervoimista, ja tunnit rakentuvat erilaisten aiheeseen liityvien teemojen ja tarinoiden ympärille. Monipuolisilla harjoitteilla kehitetään osallistujen perusliikunnallisia taitoja, sekä motorisia perustaitoja kokonaisvaltaisesti ja turvallisesti. Tunnin harjoitteissa, peleissä ja leikeissä hyödynnetään myös vaikutteita erilaisista kamppailu- ja itsepuolustuslajeista. Supersankareiksi ovat tervetulleita kaikki aloittelevat supersankarit - tytöt tai pojat!

**Äiti-vauva -tunti 3-12 kk.**

Tunti on suunnattu äideille ja 3-12 kk ikäisille vauvoille. Tunneilla keskitytään liikkumaan turvallisesti kehoa kuunnellen, sekä huomioiden synnytyksen jälkeiset liikunnan suositukset. Joissakin liikkeissä hyödynnetään vauvaa lisäpainona, ja välillä vauva saa levätä lattialla. Voit ottaa oman liinan/alustan vauvalle lattialla oleskelua varten. Tunti sopii erinomaiseksi tavaksi aloittaa liikuntaharrastus synnytyksen jälkeen.

**Aikuinen-lapsi-tunti yli 3 v.**

Aikuinen-lapsi ryhmässä harrastaa lapsi, sekä joku hänelle tärkeä aikuinen, esim. vanhempi, isovanhempi, sisarus (yli 14 v.), kummi jne... Tunneilla leikitään ja liikutaan yhdessä, sekä tutustutaan kehonhuoltoon. Ohjelmaa muokataan ryhmän kiinnostuksia ja tasoa kuunnellen. Tunnille saa ottaa mukaan tarvittaessa myös sijaistavan aikuisen.

**VIESTINTÄ**

Liikuntatunneista ilmoitimme Suur-Jyväskylän lehdessä elokuussa 2021 Juniorit Urheilee Jyvässeudulla -liitteessä. Vuosikokouksesta on ilmoitettu jäsentiedotteella ja nettisivuillamme.

Seuran nettisivujen osoite on [www.jtnv.sporttisaitti.com](http://www.jtnv.sporttisaitti.com/).

Ilmoittautumiset ryhmiin ovat tapahtuneet Sporttisaitin kautta.

**EDUSTUKSET / ESIINTYMISET**

Anna-Leena Sahindal toimi Keski-Suomen Liikunnan hallituksen varapuheenjohtajana.

**MUUTA**

Vuoden päättyessä pikkujouluja ryhmät viettivät mahdollisuuksien mukaan omilla tunneillaan. Tänä vuonna vanhempien osallistuminen ei ole mahdollista koronatilanteen vuoksi.

Hallitus kiittää lämpimästi kaikkia seuran toiminnassa mukana olleita ja sitä tukeneita.

JTNV:n hallitus